# 4.2 Pasos a seguir para a elaboración dunha biografía

## Glosario

## Discriminar

Definición:

Distinguir ou diferenciar unha cousa doutra.

Exemplo:

É moi importante discriminar entre o que está ben e o que está mal cando redactamos un texto.

## Coherencia

Definición:

Que garda relación entre as diferentes partes dun todo.

Exemplo:

Un texto sen coherencia carece de sentido.

## Cohesión

Definición:

Propiedade dun texto que permite que unha frase dun escrito se interprete en relación co conxunto do texto.

Exemplo:

A cohesión é moi importante no traballo en equipo.

# Pasos para elaborar unha biografía

## Primeiro paso

Chegar a un acordo a nivel grupal sobre o persoeiro escollido para elaborar a nosa biografía.

## Segundo paso

Investigar en fontes fiables información sobre a persoa escollida. É importante discriminar aquelas fontes que proporcionen información relevante das que acheguen datos sen importancia.

## Terceiro paso

Redactar unha biografía seguindo os modelos e contidos traballados na Fase 2, con coherencia e cohesión.

## Cuarto paso

Revisar a produción escrita realizada, tendo en conta os signos de puntuación traballados, coherencia, cohesión…

## Lectura facilitada

Elaboraremos a nosa biografía sobre o persoeiro escollido.

Investigaremos en fontes fiables información sobre a persoa escollida.

Redactaremos unha biografía seguindo os modelos e contidos traballados na Fase 2.

Revisaremos a produción escrita realizada.

## Audio

audio/mpeg

Páxina 22 de 31

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)